als_Latn dik_Latn ron_Latn
Ulje taksash për buxhetorët – Rrokaj: Do të ringrejmë fuqinë e bizneseve
Lëvizja Socialiste për Integrim organizoi takime në Vllahinë dhe Trevllazër të Vlorës, ku u prezantuan edhe kandidatët për deputet të LSI-së. Të pranishëm në këto takime ishin Kryetari i Kuvendit Ilir Meta, kryesuesi i listës së LSI-së në qarkun e Vlorës, Prof. Shezai Rrokaj, si dhe kandidatët e LSI-së për qarkun e Vlorës.
Kryesuesi i listës së kandidatëve për deputet të LSI-së në qarkun e Vlorës, u ndal tek platforma fiskale e LSI-së e cila do të ringrejë fuqinë e bizneseve shqiptare.
“Ne kemi një program të ri: qeverisje e mirë dhe punë për qytetarët. Ne do të ulim taksat mbi buxhetorët të cilët paguajnë sot 13-23%. Kemi një politikë të qartë për taksat e konsumit. Ne gjykojmë që biznesit duhet t’i japim frymëmarrje, pasi nëse nuk i japim frymëmarrje biznesi tkurret”,– tha profesor Shezai Rrokaj duke shtuar se vendit i duhet një politikë e thjeshtë e cila do t’i japi zgjidhje problemeve të qytetarëve duke filluar që nga infrastruktura. “Politika e LSI-së nuk është një politikë ekranesh, nuk është politikë propagandistike. Na duhet një politikë e thjeshtë. E dini çfarë është politika e thjeshtë. Na duhet kjo rruga këtu, nuk ka ujë, duam të kemi ujë”,– tha z. Rrokaj.
Partia Lëvizja Socialiste për Integrim po vazhdon fushatën e saj elektorale në të gjithë vendin me moton për të dalë forcë e parë nga zgjedhjet e 25 qershorit.
Entela Barjamaj/SCAN
als_Latn als_Latn als_Latn als_Latn als_Latn ayr_Latn